b'\n_START_ARTICLE_\nEdsige av Canterbury\n_START_PARAGRAPH_\nEdsige av Canterbury (d\xc3\xb8d 29. oktober 1050), ogs\xc3\xa5 nevnt som Eadsige, Eadsimus, eller Eadsin, var erkebiskop av Canterbury. Han kronet Edvard Bekjenneren som konge av England i 1044. Etter sin d\xc3\xb8d ble han erkl\xc3\xa6rt som helgen.\n_START_SECTION_\nBakgrunn\n_START_PARAGRAPH_\nEadsige var kongelig prest for Knut den mektige f\xc3\xb8r kongen s\xc3\xb8rget at han ble munk ved Kristkirken i Canterbury en gang rundt 1030. Omtrent 1035 tjente han som underbiskop eller assisterende biskop til erkebiskop \xc3\x86thelnoth av Canterbury hvor hans sete var ved St. Martins kirke.\n_START_SECTION_\nErkebiskop\n_START_PARAGRAPH_\nHan ble overf\xc3\xb8rt til Canterbury erkebisped\xc3\xb8mme i 1038 etter at \xc3\x86thelnoth d\xc3\xb8de. I 1040 reiste han til Roma for \xc3\xa5 motta sitt pallium fra pave Benedikt IX._NEWLINE_Det er mulig at Edsige kronet Hardeknut i 1040, men det er helt sikkert at han kronet Edvard Bekjenneren den 3. april 1043 sammen med erkebiskop Aelfric Puttoc av York. \xc3\x85ret etter \xc3\xb8nsket Eadsige \xc3\xa5 trekke seg fra sitt sete p\xc3\xa5 grunn av d\xc3\xa5rlig helse, og det synes som om han henvendte seg til kong Edvard og jarl Godwin av Wessex med det form\xc3\xa5l \xc3\xa5 f\xc3\xa5 imidlertid innsatt Siward, abbed av Abingdon, i sitt sted. Hans pensjonering varte fram til 1048 da Siward ble syk og reiste tilbake til Abingdon hvor han d\xc3\xb8de i l\xc3\xb8pet av de neste \xc3\xa5tte ukene. Mens han var erkebiskop var han ogs\xc3\xa5 sheriff av Kent._NEWLINE_William av Malmesbury nevner en historie at Siward fratok Eadsige maten mens han var syk og p\xc3\xa5 grunn av dette fikk han ikke lov til \xc3\xa5 etterf\xc3\xb8lge Eadsige, og m\xc3\xa5tte isteden n\xc3\xb8ye seg med setet i Rochester. Dette er nok en fabrikasjon for \xc3\xa5 forklare hvorfor Siward ikke ble erkebiskop etter Eadsige idet William av Malmesbury hadde forvekslet Siward, abbeden, med en annen Siward, som var Siward som var biskop av Rochester fra 1058 til 1075. Bisped\xc3\xb8mme Rochester har bevart tradisjonen at en gang i 1047 var det Eadsige, sammen med Lyfing av Winchester, biskop av Worcester, som tvang Svein Godwinson til \xc3\xa5 oppgi sin hustru som tidligere hadde v\xc3\xa6rt abbedisse av klosteret Leominster Abbey f\xc3\xb8r Svein bortf\xc3\xb8rte henne._NEWLINE_Edsige d\xc3\xb8de den 29. oktober 1050, eller en annen dato i oktober 1050. I l\xc3\xb8pet av hans tid som erkebiskop av Canterbury ble flere landomr\xc3\xa5der tilh\xc3\xb8rende bisped\xc3\xb8mme enten leid ut, solgt eller gitt som gave til jarl Godwin av Wessex, en handling som gjorde katedralmunkene sinte, og som kan ha bidratt til at William av Malmesbury mislikte erkebiskopen og f\xc3\xb8rt til fabrikasjonen om historien at han ble d\xc3\xa5rlig behandlet._NEWLINE_Han er betraktet som helgen med sin festdag den 28. oktober.'